經數: 一八二一

經名: 俱舍論記卷第十四

頁數: 二二一

上	欄

慮名定. 無漏名道解云定道兩種雖俱

通二. 爲簡差別各立一名又解無漏之

法衆聖所遊出生死路. 究竟離苦. 雖亦

通定偏得道名有漏不爾. 雖亦通道而

立定名

已辨安住至二世無表者. 此卽第二約世成

處中言住中者. 謂非是極善律儀非是

極惡不律儀. 故名處中. 彼所起業未必一

切皆有無表. 如造善非淳淨爲惡非極

惱卽無無表. 若造善淳淨爲惡極惱卽有

無表. 善處中無表卽是善戒種類所攝. 惡處

中無表卽是惡戒種類所攝. 無表義同. 種

類相似. 故言種類所攝處中無表初念成

現. 第二念以去未捨以來□成過現二世無

表

若有安住至爲經幾時者. 此下第三住善惡

成中問住律儀人有成處中惡無表不.

住不律儀人有成處中善無表不設成

幾時頌曰至至染淨勢終者. 上兩句答

初問. 下兩句答後問論曰至通成過現

者. 如苾芻等住律儀人由勝煩惱作殺等

業. 有不善處中無表如屠羊等不律儀人

由淳淨信作禮等業. 有善處中無表二

心未斷來無表□相續初念成現. 後通過

現

已辨無表至唯成就現在者. 此下第二明成

就表. 上兩句明善惡表業. 下兩句明無記

表論曰至如無表釋者. 釋上兩句. 住

律不律及處中人. 正作表業□成現表. 不

中	欄

作不成初刹那後至未捨來□成過去.

若捨不成必無成就未來表者. 如散無

表釋. 不隨心色勢微劣故有覆無覆至

逆追成者者. 釋下兩句. 二無記表無成過

未. 法力旣劣得力亦微. 是故無能逆成未

來. 追成過去此法力劣誰之所爲者.

問是心所爲者. 答若爾有覆至勿

成過未者. 難. 此無記表旣不能成過去未

來. 彼能發表. 二無記心亦應不能成彼過

未等謂等取强無記心. 卽是串習威儀

工巧通果心也此責非理至成有差別

者. 釋. 表色昧鈍故依他心起故. 心等明利

不依他起等謂等取諸心所法二無記

心望善不善心成其劣. 無記表業從劣心

起其力倍劣彼能起心. 所以不成過去未

來. 故表與心成有差別不可爲例. 又正理

云. 此責非理. 所起劣於能起心故. 所以

然者. 如無記心能發表業. 所發表業不生

無表. 故知所起劣能起心

如前所說至立餘四名者. 此卽第三明不律

1儀異名. 因辨成就文便兼明. 可解

或成表業至應作四句者. 此下第四成表無

表. 此卽標宗其事云何者. 問頌曰

至成無表非表者. 頌答論曰至及成業

道者. 釋上兩句. 卽第一句成表非無表. 謂

處中人以微劣思造善造惡. 唯發表業尙

無無表. 肉無記思所發表業能發無表. 擧

勝肉劣除七有依福及成善惡業道. 雖

處中人微劣思起亦發無表故別簡也

下	欄

唯成無表至或生已捨者. 釋下兩句. 卽第二

句成無表非表. 謂三界易生聖者. 若在欲

色定成道定無表. 若生無色成道無表.

表有不成. 如處胎等表業未生. 或表生

已2遇緣復捨俱成非句如應當知者. 後

之兩句頌不別明. 故於長行論主勸學. 隨

其義釋如應當知. 第三俱成句謂俱成彼

表無表二. 如住別解脫律儀等. 第四俱

非句謂俱非成彼表無表二. 如處卵Ｃ等

正理三十六難第二句云. 豈不已得靜

慮異生今表未生先生已失. 亦成無表非

表業耶. 何故頌中但標於聖. 非易生者理

亦可然. 何故釋中標易生者. 俱舍師通云.

第二句中理亦應有. 據顯偏明. 或復影顯.

或隨擧一餘略不說. 故婆沙一百二十二說

云. 若成就身表彼成就此無表耶. 答應作

四句. 有成就身表非此無表. 謂生欲界

住非律儀非不律儀. 現有身表不得此無

表. 或先有身表不失不得此無表. 現有

3身表者. 謂不眠. 不醉. 不悶. 不捨加行

心起身表. 不得此無表者謂非4殷重信.

非猛利纏. 雖發身表不得此無表. 或先

有身表不失者. 謂三緣故不捨表業. 一意

樂不息故. 二不捨加行故. 三限勢不過

故. 不得此無表者義如前說有成就身

無表非此表. 謂諸聖者住胎藏中. 若生欲

界住律儀. 不得別解脫律儀. 無身表設

有而失. 若生色界無身表設有而失. 若諸

聖者生無色界. 此中聖者住胎藏時不能

經數: 一八二一

經名: 俱舍論記卷第十四

頁數: 二二二

上	欄

起1表. 前生表業已失. 但成就靜慮無漏

無表. 住律儀者. 謂住靜慮無漏律儀. 無身

表者. 謂或眠. 或醉. 或悶. 捨諸加行不心

起表故. 設有而失者. 謂由三緣捨身表業.

一意樂息故. 二捨加行故. 三限勢過故. 若

生色界無身表者. 謂捨加行不心起表

故. 設有而失者如前說. 若諸聖者生無色

界者. 學成就學無表. 無學成就無學無表

有成就身表亦此無表. 謂生欲界住律

儀不得別解脫律儀. 現有身表亦得此無

表. 或先有此表不失亦得此無表. 若住別

解脫律儀. 若住不律儀. 若住非律儀非不

律儀. 現有身表亦得此無表. 或先有身表

不失亦得此無表. 若生色界現有身表. 或

先有身表不失. 此中現有身表亦得此無

表. 等者. 謂以殷重信或猛利纏發表亦得

無表. 若住別解脫律儀. 若住不律儀. 彼定

成就身表無表. 若生色界現有身表者. 謂

不捨加行心起表業. 餘如前說有非

成就身表亦非此無表. 謂處卵Ｃ. 若諸異

生住胎藏中. 若生欲界住非律儀非不律

儀無2有身表. 設有而失. 若諸異生生無色

界. 諸異生類住胎卵中已失前生表無表

業現不能起. 如前應知. 生無色界已捨

有漏未得無漏. 彼地無色故. 餘如前說

說住律儀至由何而得者. 此下大文第

三明得戒緣別. 就中. 一明得三律儀. 二明

得時分齊. 三明近住律儀. 四明近事律儀.

五明三律儀別此卽第一明得三律儀. 結

中	欄

前問起頌曰至得由他敎等者. 就頌答

中. 初句明靜慮. 第二句明無漏. 下兩句明

別解脫論曰至與心俱故者. 釋初句. 靜

慮律儀由定生故頌說定生. 餘文可解

無漏律儀至如後當辨者. 釋第二句. 頌說彼

聲顯前靜慮. 復說聖言簡取六地諸無漏

心. 無漏律儀由道生故頌說道生別解

脫律儀至由他敎得者. 釋下兩句. 可知

此復二種至餘五種戒者. 明二種僧別四

人已上名曰僧伽. 於八衆中苾芻等三從

此得故補特伽羅是別人. 謂餘五種從此

得故. 若勤策勤策女從二人得. 若近事近

事女近住從一人得諸毘奈耶至復說

等言者. 別釋等字. 毘奈耶毘婆沙師說. 有

十種得具戒法. 爲攝彼故第四句中復說

等言何者爲十者. 問一由自然至

表業而發者. 答一由自然. 謂佛獨覺無師

自然盡智心時得具足戒. 故正理三十七云.

自然謂智. 以不從師證此智時俱具足戒

二由得入正性離生. 謂阿若□陳那等五

苾芻. 又正理云由證見道得具足戒三

由佛命善來苾芻爾時得戒. 謂耶舍等. 耶

舍此云譽. 正理云. 由本願力佛威加故四

由信受佛爲大師爾時得戒. 謂大迦葉

五由善巧酬答所問. 謂蘇陀夷蘇陀夷. 此

云善施年始七歲由聰明故善答佛問稱

可佛心. 雖年未滿二十. 佛令衆僧□磨受

具足戒. 由聰明故善巧酬答. 別開一緣. 非

酬答時卽發戒也言酬答者. 佛問彼言

下	欄

汝家在何. 蘇陀夷答言三界無家六由敬

受八尊重法爾時得戒. 謂大生主舊云大

愛道者訛. 梵云摩訶波3□波提. 摩訶此云

大. 4波□此云生. 5波提此云主. 是大梵王

千名中一稱也6衆生多故名曰大生. 梵王能

生一切衆生. 與大生爲主名大生主. 從所

乞所天神爲名故名大生主. 是佛姨母. 佛

遣阿難爲說八尊重法. 彼卽敬受. 爾時得

戒. 此八是應尊重法故名尊重法. 於尼衆

中最初出家. 廣如律辨. 八尊重法舊云八

敬七由遣使得戒. 謂法授尼. 尼名法授

名法授尼. 此尼端7政欲往僧中恐路有

難. 受具戒時不對大僧. 大僧遣一尼受

法轉與受戒. 故由遣使得具戒也. 由尼端

*政世尊別開此緣八由持律爲第五人.

謂於邊國以無僧故極少猶須五人. 以和

上不入衆數餘四成衆. 減不成衆. 於五

人中必須一人持律□摩. 故言持律第五.

減五不成. 多卽不遮九由十衆謂於中

國僧多之處. 極少猶須十人. 多亦不遮十

由三說歸佛法僧. 謂六十賢和衆部共集.

佛遣阿羅漢爲說三歸受具戒如是上

來所得十種別解脫律儀非必定依表業而

發. 謂初二種不從表生. 後八表生問前

說別解脫從他敎得. 自然. 見道非從他敎

如何得戒解云前文且據從他敎得. 後文

通據不從他得. 故說等言攝此異義問

不從他得此義可然. 如何無表非從表起.

如下論云. 七善業道若從受生必皆具二謂

經數: 一八二一

經名: 俱舍論記卷第十四

頁數: 二二三

上	欄

表無表. 受生尸羅必依表故解云從他受

生必依表發. 不從他受非依表生何違

須釋問若有無表不從表生. 何故下文

論主設難云欲無無表離表而生解云

下文論主□餘師義難或可下文通據加

行根本兩位必有表故. 故言欲無無表離

表而生. 若不爾者遣使殺等根本成時有何

表耶. 非言自然. 見道. 得戒根本無表必依

表生. 故不相違又解如是上來所得十

種別解脫律儀. 七支無表非必定依七表業

發. 如□摩戒從身三表業亦發語無表.

如三歸受戒從語四表業亦發身無表. 非

必定依自類表發. 若作此解十種得戒皆

依表發. 如自然. 見道. 亦從表業發得無

表此解意說自然. 見道. 謂彼先時決定有

表相續不斷. 乃至聖位從彼表發無表律

儀問如下論云七善業道若從受生必皆

具二謂表無表. 受生尸羅必依表故. 准此

文說. 但言受生具二受生依表. 何故不言

自然. 見道. 亦具二耶解云下論據顯且

言受生. 不遮自然. 見道. 得戒具二依表

或自然. 見道. 要期受生故. 受生類故. 亦名

受生. 若作此解善順下文欲無無表離表

而生又正理論中亦有兩說. 如彼論云. 有

餘師說非於欲界一切無表悉依表生. 如

得果時. 五苾芻等得別解脫戒然彼先

時決定有表解云彼論餘師意. 說欲有無

表離表而生然彼已下是正理論師意. 欲

無無表離表而生. 然彼得果五苾芻等. 先

中	欄

時決定有表相續不斷. 乃至聖位從彼表

發無表律儀前解同正理餘師說. 後解

同正理論意又婆沙一百二十二明有成

就現在身無表非此表中亦有兩解云. 若

住別解脫律儀及住不律儀現無身表. 有

作是說此說第二刹那以後. 彼初刹那必有

表故. 有作是說彼初刹那亦是所說. 有現

無身表受不律儀故. 及在定中得具戒

故解彼論云言有現無身表受不律儀

故者. 謂受事得不律儀現無身表. 言及在

定中得具戒故者. 謂佛. 獨覺. 及五苾芻.

在定得戒亦無身表前師意說欲無無表

離表而生. 後師意說欲界亦有無表離表

而生. 然無評家前解同婆沙後師. 後解

同婆沙前師

又此所說至爲半月等者. 此下第二明時節

分齊. 就中. 一明別解脫分齊. 二明不律儀

分齊此卽第一明別解脫分齊. 總有二

種. 如文可知. 靜慮無漏及處中等時節不

定. 非如別解二時定故. 所以不說因明

戒時顯時非實. 非如外道執時實有. 會釋

經言. 重說晝夜所以經中說半月等無別

有體. 眞諦師1云解云此通伏難. 伏難云若

戒時邊際但2有二種何故經中說半月等

受八戒耶. 爲通此難故今釋言. 經中雖

說半月等戒日3日須受戒. 以受八戒唯

有日夜邊際. 重說晝夜爲半月等. 非是一

受八戒經半月等故不違經時名是

何法者. 問. 時能詮名爲是何法. 因解時便

下	欄

問能詮名又解此時名何法. 此中明時

故問時體. 正理三十七亦云. 何法名時. 婆

沙一百三十五亦云. 劫名何法又解所詮

時體及能詮名爲是何法. 此中解時故問時

體. 因明時義便復問其名謂諸行增

語至立晝夜名者. 答增語. 謂名. 如前釋

能詮諸行增語是名. 光位立晝名. 闇位立

夜名又解時無別體諸行名時. 謂增語

所顯諸行名時. 應言增語所顯諸行. 故婆

沙一百三十五云. 答此增語所顯半月4月時

年又解諸行答所詮時. 增語答能詮名

二邊際中至非亦得起者. 經部問. 二邊

際中盡壽可爾. 於命終後雖有要期而不

發戒. 由命終捨依身別故其不生. 別依

身中無有加行心受戒故其戒不生. 凡受

戒已須憶念知. 別依身中無憶念故可言

不發. 此許盡受隔生不發一晝夜後. 或

五晝夜. 或十晝夜等中受近住戒. 何法爲障

令戒不起經部許近住戒多日受得故作

此問必應有法至唯一晝夜故者. 說一

切有部答. 5至明淸旦有日光明. 能爲障

□令捨戒故. 引敎可知於如是義至

一晝夜戒者. 經部師言於如是義應共尋

思爲佛正觀一晝夜後. 理無容起近住

律儀. 如汝所說故於經中說一晝夜爲

觀所化根難調者. 經中且據一晝夜戒. 根

若易調授多亦得. 如我所言依何理

敎作如是言者. 說一切有部問過此戒

生不違理故者. 經部答. 雖無敎說過此晝

經數: 一八二一

經名: 俱舍論記卷第十四

頁數: 二二四

上	欄

夜其戒得生不違理故毘婆沙者至

不許斯義者. 說一切有部復難. 凡所立義須

依聖敎. 無敎可證理豈獨成. 是故我宗不

許此義

依何邊際至所訶厭業故者. 此卽第二不律

儀分齊. 唯有盡壽無一晝夜. 以無對師

受惡戒故若爾亦無至得不律儀者難.

惡戒盡1形. 亦非對師. 如何得彼雖無

對師至故不立有者. 答. 盡形惡戒雖無對

師. 壞善過重得不律儀. 非暫壞善以無對

師故令得惡戒故無晝夜然近住戒由

對師力雖壞惡輕而得律儀假設有人

對師暫受不律儀者亦必應得. 然未曾見

故不立有經部師說至阿世耶故者. 述

經部宗. 經部師說如善律儀思種假立無別

實物名爲無表. 意樂是思. 或意樂者所有意

趣. 或欲爲體. 或勝解爲體. 或欲勝解爲體

此不律儀准善律儀亦應非實. 熏成卽欲

造惡不善意樂思種相續不捨名不律儀

又解由彼要期卽欲造惡現行思力熏成.

不善意樂思種相續不捨名不律儀此前

兩解意樂以思爲體又解熏成卽欲造惡

不善意樂相應思種相續不捨名不律儀

又解由彼要期卽欲造惡現行思力熏成.

不善意樂相應思種相續不捨名不律儀

此前兩解意樂非思勝故別標由此思種

後時善心雖*復現起. 而名成就不律儀人.

以不捨此阿世耶故阿世耶此此意樂

說一晝夜至離嚴飾晝夜者. 此下第三明

中	欄

近住律儀. 就中. 一明受方法. 二明具八

支. 三明受戒人此卽第一明受方法

論曰至近住不成者. 釋上三句. 如文

可知受此律儀至深成有用者. 釋第四

句. 由嚴飾故廣造衆罪. 故別遮止. 名放逸

處妙行. 2謂處中妙行盡晝故能暇屠

獵盡夜故能暇姦盜. 且從多分作此解

釋. 理實晝夜俱能離二此晝夜戒亦能離

彼虛□語等. 而不說者過輕不論. 或偏約

身. 或擧初顯後言近住者至盡壽戒

住者. 釋近住名. 又正理云有說此3戒近時

而住如是律儀至說此名長養者. □近

住異名布灑他. 唐言長養. 舊云布薩訛

也故引頌證名長養也

何緣受此至失念及□逸者. 此卽第二明具

八支. 問及頌答論曰至厭離心故者. 釋

上兩句何緣具受如是三支者. 釋下兩

句三支. 謂尸羅支不放逸支及禁約支.

此卽問也若不具支至心縱逸4處故者.

擧頌答. 應作不作. 及不應作反作. 依時

食者以能遮止□時食故. 一便憶自受近

住律儀. 二能於世間深生厭離. 餘文可知

有餘師說至分爲二故者. □異說. 此師

意說離非時食是正齋體. 西方國俗斷食名

齋. 餘有八種不名爲齋非齋義故. 但名

齋支. 分二可知. 若依此解卽有九戒. 而

言八戒者不據體說但約支論問齋與

近住梵名同不解云. 文旣別說明知不同

又解梵名○波婆娑. 或□爲齋. 或□近

下	欄

住. 名異義同若作此執至隨行隨作者.

經部引經破. 我今隨聖阿羅漢學. 若阿羅

漢所行所作. 我隨彼行. 隨彼而作. 餘文可

知若爾有何至名齋支者. 難. 餘師問齋

名本自離非時食. 若不以彼離非時食爲

齋體者. 有何別齋體說八名齋支准舊

論文. ○波婆娑. 亦□爲齋. 故舊論云. 若爾

何別法名優波婆娑總標齋號至應知

亦爾者. 經部答. 齋無別體攬八以成. 總卽

是齋. 別卽名支. 如車是總攬衆分成. 如軍

是總攬象馬車步四支以成. 亦如5其散

攬五支藥以成. 車軍散等旣是其假. 齋戒

八支應知亦應. 攬八成齋齋亦是假不

同俗說唯不食名齋毘婆沙師至非靜

慮者. □毘婆沙師解. 夫言齋者. 謂離非

時食故離非時食是齋齋復是八中一故齋

支. 所餘七支各是八中一故是齋支. 非是

離非時食故不名齋如正見與道體皆

是惠故. 得說言正見是道. 復是八中一故

得言道支餘七支各是八中一故是道支.

體非惠故非道. 擇法與覺體皆是惠故. 得

言擇法是覺. 復是七中一故得言覺支. 餘

六支各是七中一故是覺支. 體非惠故非覺

如靜慮支中三摩地與靜慮體皆是定故.

得說言三摩地是靜慮. 復是五等中一故是

靜慮支. 餘尋伺等是五等中一故是靜慮支.

體非定故非靜慮如是所說至有八支

等者. 經部難. 夫言支者是支分義望他說

6之不可正見等卽自望正見等7卽爲支

經數: 一八二一

經名: 俱舍論記卷第十四

頁數: 二二五

上	欄

等謂等取擇法覺支三摩地支汝若謂

前生正見等爲後生正見等支. 則初刹那苦

法忍聖道等前無正見等. 應不具有八支

等經部意說總標道覺靜慮名1號別說

爲支. 總有別支卽無妨矣. 正理救云非毘

婆沙說正見等其體卽是正見等支. 亦非前

生正見等爲後生正見等支. 然於俱生正見

等八唯一正見有能尋心諸法相能說名

爲道. 以能尋心是道義故. 卽此正見復能

隨順正思惟等故名爲支. 所餘七支望俱

生法能隨順故說名爲支. 非能尋心不名

爲道. 實義如是. 若就假名餘支皆能長養

正見故. 思惟等亦得道名. 見名道支亦不

違理. 是則一切亦道亦支. 餘隨所應皆如

是說. 由此類釋齋戒八支. 經主於中何憑

說過俱舍師破云. 若就實義正見但應

言是道. 是正思惟等支不應言亦道支. 旣

言亦道支還望自若就假名餘七亦應名

爲道. 何故但言是道支非道

爲唯近事至除不知者者. 此卽第三明受戒

人. 不受近事人亦得受近住. 若不受三

歸不得戒故言則無. 若人不知先受三

歸方發得戒. 或復戒師忘不與2授. 但爲

說戒此亦得戒. 由意樂力亦發律儀. 故婆

沙3四十四云. 有說亦得. 謂若不知三歸律

儀受之先後或復忘誤不授三歸. 但受律

儀而授者得罪. 若有□慢不受三歸但

受律儀彼必不得

如契經說至卽成近事者. 此下第四明近事

中	欄

律儀. 一明發戒時. 二會釋經文. 三明三品

戒. 四明三歸體. 五明離邪行. 六明4娶妻

不犯. 七明離虛□. 八遮唯離酒此下第

一明發戒時索迦已上皆是經文依經

問云. 爲但受三歸未發五戒卽成近事

不眞諦云. 大名是佛從弟阿泥律馱親. 兄

淨飯王出家以國付之. 佛爲大名說三歸

法外國諸師說唯此卽成者. □外國師

答外國是迦濕彌羅國外健馱羅國經部

諸師說唯受此三歸卽成三歸○波索迦.

受三歸時未發五戒. 後說戒相方別發戒

名五戒○婆索迦. 彼宗五戒隨受多少皆

發得戒迦濕彌羅國至則非近事者. □

當國師說. 離五近事律儀卽非近事. 要由

五戒方名近事若爾應與此經相違者.

外國師難. 若要須發五戒律儀方名近事.

是則應與此大名經相違. 彼經說受三歸

等已但云5齊. 是名曰○波索迦. 不言發

戒方名近事此不相違已發戒故者. 迦

濕彌羅答. 我今所說與此大名經亦不相

違. 受三歸等時已發五戒故何時發

戒者. 外國師問. 剋定時節頌曰至說如

苾芻等者. 頌答論曰至便發律儀故者.

釋初句. 引大名經明發戒時. 至慈悲護

念爾時卽發近事律儀. 此卽釋經顯發戒

時稱近事等言便發律儀故者. 此卽釋頌

明發戒時又解前卽引經總顯. 後卽略結

又解重釋爾時發戒. 何理得知爾時發

戒. 由彼自稱近事等言故知爾時便發五

下	欄

戒. 若不發戒彼寧自稱近事等言又解此

6文屬下. 將欲更引經證故先標宗. 准此

經文受三歸已猶未發戒. 要至慈悲護念

方始發戒以經復說至已得五戒者. 如

何得知稱近事等言便發律儀. 故以餘經

中受三歸稱近事等已復自誓言我從今

時乃至命終捨生言故此經意說捨殺生

等五種惡業略去殺等二字但說捨生. 旣三

歸等後7復自誓言捨殺生等. 故於前受三

歸等時已得五戒名爲近事非但三歸

卽名近事. 此中引經文略. 如婆沙一百二

十四引經云. 如說我某甲歸佛法僧願尊

憶持我. 我是近事. 我從今日乃至命終. 護

生歸8淨又雜心9擇品云如說我某甲. 歸

依佛兩足尊. 歸依法離欲尊. 歸依僧諸衆

尊. 我是優婆塞. 當證知盡壽捨衆殺生受

三歸依心淸淨. 乃至第三口作得優婆塞律

儀解云俱舍引略不說前三歸等及後歸

淨. 但說中間. 應知. 我從今者等. 是三歸等

後. 在說戒相10前應知前大名經中剋發

戒時故但說言稱近事等. 餘經復據發戒已

後要期自誓故. 更復言我從今時等彼

雖已得至必具律儀者. 釋第二句. 彼於先

時由自誓故. 雖已得戒仍未了知戒相

差別. 爲令了知五戒學處故. 復爲說離殺

生等五種戒相令識堅持. 如一白三□磨

得彼苾芻具足戒已. 復爲彼說四重學處

令識堅持勤策亦然. 先受三歸. 雖已得

戒. 復爲彼說十種戒相令彼堅持此近

經數: 一八二一

經名: 俱舍論記卷第十四

頁數: 二二六

上	欄

事戒1於理亦應爾. 是故近事必具五戒. 非

受三歸未發五戒而名近事問云何名

學處答如法蘊足論第一云. 所言學者謂

於五處未滿爲滿. □勤堅正修習加行

故名爲學. 所言處者卽離殺等是學所依故

名學處又離殺等卽名爲學. 亦卽名處

故名學處

頌曰至謂約能持說者. 此卽第二會釋經

文. 上兩句經部引經爲難. 第三句說一切有

部通釋論曰至四能學滿分者. 釋上兩

句. 經部難言若諸近事皆具律儀. 何緣世尊

於五戒中言有四種○波索迦. 一能學

一分. 謂學一戒. 二能學少分. 謂學二戒. 三

能學多分. 謂學三戒四戒. 四能學滿分. 謂

學五戒謂約能持至故名近事者. 釋下

句. 說一切有部通經. 學之言持. 謂約能持

故說四種. 先雖具受五支律儀. 而後遇緣

或便毁缺. 其中或有於諸學處能持一分.

乃至或有具持五支故作是說. 能持先所

受故說能學言若不爾者此經應言受

一分等. 何故乃言學一分等. 故此四種但

據能持理實而言約受三歸2等以具五

戒故名近事如是所執違越契經者. 經

部難如何違經者. 說一切有部徵

謂無經說至捨生言故者. 經部答. 謂無經說

自稱我是近事等言便發五戒. 又此大名經

不作是說我從今者乃至命終捨生言故

經如何說者. 說一切有部問如大

名經至故違越經者. 經部答. 可知然餘

中	欄

經說至已發五戒者. 經部通前引餘經文

捨生. 謂寧捨自生命不捨正法歸. 謂歸

依三寶淨. 謂淨信三寶證淨. 謂四3證

淨. 今稍具引故加歸淨. 餘文可知又

約持犯戒至名一分等者. 經部破前通經.

又4約持犯戒釋學一分等. 彼受戒者尙

不應問佛. 肉佛應爲答. 所以者何. 誰有

已解近事律儀必具五支. 後持犯時而不能

解於所學處持一非餘名一分等. 先自解

故不應請問由彼未解至乃至廣說者.

經部自釋經文. 由彼欲受戒者未解近事

律儀受量少多故請問佛. 凡有幾種○婆索

迦能學學處. 佛答有四○婆索迦謂能學

一分等. 彼受戒者猶未能了. 復問世尊何

名能學一分少分等. 乃至廣說世尊爲答.

此經意說爲受戒者故說四種. 非約持犯

說一分等若闕律儀至此亦應爾者. 說

一切有部難. 以苾芻勤策例破近事

何緣近事至支量定爾者. 經部反責由

佛敎力施設故然者. 說一切有部答. 由佛敎

力故皆具支若爾何緣至非苾芻等者.

經部例釋. 我亦由佛敎力雖闕律儀. 而名

近事. 非苾芻等迦濕彌羅國至得成近

事者. 迦濕彌羅結歸本宗. 要具五戒方名

近事. 不許闕戒得成近事

此近事等至或成上品者. 此卽第三明三品

戒. 由心三品戒有三. 故有聖人成下凡夫

成上. 故婆沙一百一十七云. 故如是問. 頗

有新學苾芻成就上品律儀. 而阿羅漢成就

下	欄

下品律儀耶. 答有. 謂有新學苾芻以上品

心起有表業受諸律儀. 有阿羅漢以下品

心起有表業受諸律儀. 如是新學苾芻成

就上品律儀. 而阿羅漢成就下品律儀准

此文羅漢非自然得戒

爲有但受至成近事不者. 此下第四明三歸

體. 問但受近事不受三歸成近事. 不

不成近事除有不知者. 答. 若人知受三歸

而不受者不成近事. 若人不知先受三歸.

彼5受戒師復不爲*受得成近事. 故婆沙

一百二十四云. 問諸有但受近事律儀不

受三歸得律儀不. 有說不得. 以受三歸

與此律儀爲門. 爲依. 6爲7加行故. 有說

不定. 謂若不知先受三歸後方受戒. 信戒

師故便受律儀彼得律儀. 戒師得罪. 若彼

解了8者先受三歸後受律儀是正儀式. 但

□慢故不受三歸. 作如是言. 且應受戒何

用歸信佛法僧. 爲彼□慢纏心. 雖受不

得諸有歸依至是說具三歸者. 明所歸

依三寶體性論曰至佛能覺一切者

歸依佛者. 釋頌歸依成佛無學法明佛寶

體. 謂但歸依能成佛無漏無學法. 由彼法

勝故身得佛名或由得彼無學法故佛

能 覺悟一切諸法故名爲佛覺一切者. 謂

無漏惠照理明白名覺一切. 此卽少分一切.

以無漏惠唯緣諦故又解諸有漏惠能覺

一切緣法盡故. 此卽由得無學法故. 得

有漏惠能覺一切又解諸有漏無漏惠. 隨

其所應名覺一切. 由得無學法故此二種

經數: 一八二一

經名: 俱舍論記卷第十四

頁數: 二二七

上	欄

慧能1學一切何等名爲佛無學法者.

問謂盡智等至前後等故者. 答. 謂佛身

中盡無生等. 及彼隨行無漏五蘊名無學

非色等身有漏五蘊. 未成佛前及成佛後等

相似故爲歸一佛一切佛耶者. 問

理實應言至相無別故者答. 理實應言歸依

一切三世諸佛. 以彼諸佛無漏聖道體相無

異故. 歸依一時卽歸一切歸依僧者

至不可破故者. 釋頌歸依成僧二種法明僧

寶體歸依僧者. 謂通歸依諸能成僧學

與無學二無漏法由得彼法故僧成四向

四果八種補特伽羅. 由得證淨理和合僧

不可破故爲歸一佛僧一切佛僧耶者.

問. 爲復歸依一釋迦佛弟子僧耶. 爲歸一

切三世諸佛弟子僧耶佛之僧故名曰佛

僧理實通歸至現見僧寶者. 答. 理實

通歸一切三世諸佛僧. 以諸佛僧無漏聖道

體相無異故. 然契經說. 佛初成道猶未有

僧. 商侶遇佛爲受三歸. 佛告彼言. 當來有

僧汝應歸依者. 彼經但爲顯示當來釋迦

牟尼現見僧寶. 卽阿若□陳那等五苾芻也

問僧有多種此說何僧. 佛亦是彼所歸

僧不解云三歸中僧是聲聞僧. 佛雖亦是

聖僧等非聲聞僧. 故顯宗二十云. 僧有多

種謂有情人聲聞福田及聖僧等. 佛於此

內非聲聞僧可是餘僧. 自然覺故今所歸

者是聲聞僧歸依法者至故通歸依者.

釋第三句明法寶體歸依法者. 謂歸涅

槃卽是擇滅. 自他相續身煩惱及苦果. 寂滅

中	欄

一相是善是常. 故通歸依. 此顯有情有漏法

滅. 理實亦通歸依非情法滅. 故婆沙第三十

四云. 答應作是說歸依自他相續及無情

數一切蘊滅若唯無學法至成無間罪

者. 論主難. 或述經部難. 若唯無學法卽是佛

體非生身者. 如何於佛但損生身成無間

罪毘婆沙者至彼隨壞故者. 答. 壞彼

無學所依生身彼無學法亦隨壞故. 損生身

成無間罪然尋本論至佛無學法者. 論

主又難. 或申經部難. 然尋根本六足等論.

不見有言唯無學法卽名爲佛. 但言無學

法能成於佛. 旣不遮佛生身體性. 應知亦

攝所依生身皆名爲佛. 故於此中不容前

難損佛生身成無間罪. 以許生身亦是佛

故若異我說所依生身非是佛者. 應佛

與僧現在生身住於世俗有漏心時. 爾時

現無無漏五蘊. 應非是僧. 亦應非佛. 雖

成過未墮在法數非有情故又應唯執

成苾芻戒卽是苾芻. 若言戒卽苾芻2然如

有欲供養苾芻者. 彼唯供養成苾芻尸

羅. 不應四事供養依身. 旣現供養戒所

依身. 故知依身亦是苾芻. 若言非供養彼

戒所依身. 是則應與世間相違. 以世現供

養彼戒所依身故如是有欲歸依佛者.

亦應但歸依成佛無學法. 若言唯歸佛無

學法. 是則還與世間相違. 現見3歸禮佛生

身故. 與說一切有部. 作世間相違過也

論主意說. 佛寶體性以佛身中有爲無漏法.

及佛身諸有漏法爲佛寶體有餘師說

下	欄

至十八不共法者. □異說. 此師意說. 以佛

身中有爲無漏功德. 及佛身中有漏功德爲

佛寶體. 不取生身. 非功德故. 不同論主.

兼取有漏不同說一切有部. 若依宗輪論.

大衆部等一切如來無有漏法上來雖有

異說不同. 總明所歸三寶體性問說一切

有部. 所歸依中何故不說獨覺菩薩解

云如正理三十八云. 所歸依者謂滅諦全. 道

諦一分. 除獨覺乘菩薩4乘學位無漏功德.

何緣彼法非所歸依. 彼不能救生死怖故.

謂諸獨覺不能說法敎誡諸有情令離生

死怖. 菩薩學位不5越期心故. 亦無能敎

誡他義故. 彼身中學無學法不能救護非

所歸依廣如彼說此能歸依何法爲

體者. 問能歸體語表爲體者. 答. 此據

自性語表爲體. 若幷眷屬五蘊爲體. 故

正理三十八云. 此中能歸語表爲體. 自立誓

限爲自性故. 若幷眷屬五蘊爲體. 以能

歸依所有言說由心等起非離於心問若

以語表爲能歸體. 卽與婆沙評家相違. 如

婆沙三十四云. 能歸依者. 有說名等. 有說

是語業. 有說亦身業. 有說是信. 應作是說

是身語業. 及能起彼心心所法□諸隨行.

皆如是善五蘊是能歸依體應作是說是婆

沙評家義. 此俱舍等當婆沙第二師不正義.

如何會釋解云論者意異隨樂說故. 非以

婆沙評家爲量. 無勞會釋又解世親論

主故述婆沙不正義6誡後學徒爲覺不覺.

衆賢尊者不覺斯文還依此釋. 若依正解

經數: 一八二一

經名: 俱舍論記卷第十四

頁數: 二二八

上	欄

同婆沙評家如是歸依以何爲義者. 問

歸依義救濟爲義至一切苦故者. 答. 救

拔濟度. 是歸依義. 由彼三寶爲所歸依能

永能解諸有情類一切苦故. 又正理三十八

云. 他身聖法及善無爲如何能爲自身救濟.

以歸依彼能息無邊生死苦輪大怖畏故

如世尊言至能解脫衆苦者. 引佛經證

對邪顯正. 初兩頌顯邪歸依. 後三頌顯

正歸依. 世間衆人爲怖所逼. 多歸依彼諸仙

神園苑神叢林神孤樹神及與暇多

暇多. 卽是外道塔廟等謂等取餘邪歸

依隨其所應. 此所歸依非勝非尊又解

不能解脫三惡趣苦故名非勝. 不能解

脫人天趣苦故名非尊. 所以者何. 不由此

歸依而能究竟解脫衆苦又解或怨賊苦

逼爲避此苦投竄山谷. 或遇愛別離苦

情欲散憂遊諸園苑. 或飢苦所逼採拾言

命投諸叢林. 或心不得苦欲希果1遂心孤

樹神. 或厭現苦心未來樂供養外道暇多

塔廟. 等. 謂等取所未說者隨其所應. 餘

如前釋諸有歸依佛法僧者. 於四諦

等中□以惠觀知苦. 謂苦諦知苦集.

謂知苦之集卽是集諦知永超衆苦. 謂

是滅諦知八聖道. 謂是道諦道諦能趣

安穩涅槃此所歸依最勝. 最尊又解能

解脫惡趣苦名最勝. 能解脫善趣苦名最

尊必因此歸依而能究竟解脫衆苦故

說歸依救濟爲義. 能脫衆苦是故歸

依至爲方便門者. 結. 是故歸依普於一切八

中	欄

衆所受諸律儀處. 爲前方便道引之門. 由

能發戒永脫衆苦. 若不歸依戒不發故

何緣世尊至易離得不作者. 此卽第五明離

邪行2問. 於八衆中何緣世尊於餘六衆. 或

於餘苾芻勤策近住律儀處. 立3離非梵

行爲所學處. 唯於近事一律儀中暇欲邪

行. 理亦應問近事女戒且以近事爲問.

或可影顯. 或近事言亦攝近事女戒戒體同

故. 頌三義答論曰至非非梵行者. 一釋

最可訶. 唯欲邪行世極訶責. 侵他妻等邪

□業道感惡趣故等. 謂等取妾等非

非梵行. 謂非梵行行□欲時. 是身惡行世

非極訶. 非感惡趣又欲邪行至離非

梵行者. 釋頌易離. 邪行易離故佛遮防. 離

非梵行難故在家不暇又諸聖者至謂

定不作者. 釋得不作. 謂諸聖人身中成就

無漏法故. 於欲邪行一切定得不作律儀

不作律儀. 謂定不作欲邪行等. 非別有

體. 如世有人性不飮酒非別有體. 經生

聖者亦不行斯欲邪行故. 以諸聖者性不

犯彼近事戒故. 故說聖人能持性戒離

非梵行則不如是. 未離欲聖猶有妻故. 故

近事戒暇離欲邪行. 若復固執離非梵行

爲近事戒. 勿經生聖者犯近事律儀. 以有

妻故. 故正理云. 若異此者經生有學. 應不

能持近事性戒

諸有先受至得律儀不者. 此下第六娶妻不

犯. 此卽問也理實應得至得別解律儀

者. 答. 於彼受得若爾云何後非犯戒者.

下	欄

難頌曰至毁犯前戒者. 答文可知. 又

正理三十八云. 先娶妻妾後受律儀於自

妻等亦發此戒. 以近事等別解脫律儀一切

有情處所得故. 若異此者於自妻妾非處

非時非支非4體亦應不犯欲邪行戒. 於

舊所受旣有犯者. 於5新所受應有不犯

何緣但暇至爲近事律儀者. 此下第七明離

虛□語. 問. 語有四過何唯暇一亦由

前說至得不作故者. 答. 由前三因唯暇虛

□. 第一因如前釋. 又婆沙一百二十三釋第

二因云. 有作是說離虛□語易可防護 .

非離餘三. 謂6處居家御□僕等. 難可遠

離離間等三及身業中□撻等事. 又婆沙釋

等三因云. 有餘復說. 若諸聖者經生不犯

立近事戒. 聖者經生必7定遠離虛□語業

非餘語業. 所以者何. 餘語有三. 謂從貪嗔

癡生. 經生聖者雖不犯從癡所生. 癡見

品攝故. 聖者已斷而犯貪瞋所生是故不

立復有別因至能防後犯者. 第四因八

衆律儀名爲一切. 餘文可知

復以何緣至近事律儀者. 此下第八遮唯離

酒. 此卽問也誰言此中不離遮罪者. 答

離何遮罪者. 徵謂離飮酒者. 釋

何緣於彼至唯遮飮酒者. 難. 正理云. 何

緣一切離性罪中. 立四種爲近事學處. 然

於一切離遮罪中. 於近事律儀唯暇離飮

酒頌曰至令離飮酒者. 答文可知. 遮

中飮酒由過重故近事偏暇. 餘遮不爾

寧知飮酒遮罪攝耶者. 問由此中8無至

經數: 一八二一

經名: 俱舍論記卷第十四

頁數: 二二九

上	欄

能無染心者. 答. 由飮酒中無性罪相. 以諸

性罪唯染心行不通餘心. 療病飮酒能無

染心故非性罪. 故正理三十八云. 由此中

無性罪相故. 性罪遮罪其相云何. 未暇戒

時諸離欲者. 決定不起是性罪相. 若彼猶行

是名遮罪. 又若唯託染汚心行是性罪相.

若有亦託不染心行是名遮罪豈不

先知至卽是染心者. 難此非染心至故

非染心者. 答諸持律有言至彼飮酒故

者. □持律者言. 飮酒是性罪. 總引四證. 此

卽第一除1飮酒性罪證. 佛除性罪餘隨供

病. 有處不開病者飮酒. 故知飮酒是性罪

攝○波離. 此云近取又契經說至是

性罪攝者. 第二極少不飮證. 極少不開. 明

知性罪又諸聖者至如殺生等者. 第三

經生不犯證. 此一以理爲證. 飮酒是性罪.

經生聖者亦不犯故. 如殺生等又契經

說是身惡行故者. 第四是身惡行證. 經說飮

酒是身惡行. 若有無染心如何名惡行. 故

知飮酒是性罪攝. 故正理三十八云. 謂契經

言身有四惡行. 殺生至飮酒. 不應遮罪是

惡行攝對法諸師至犯性罪故者. 此下

對法諸師通前四證. 此卽通第一除飮酒性

罪證言. 飮諸酒非是性罪. 然爲病者唯

除性罪總開遮戒. 此卽許飮明非性罪. 若

是性罪不應佛開. 復於異時遮飮酒者. 染

疾釋種2性不能飮. 爲防因此犯性罪故

故佛遮飮又令醉亂至茅端所霑量者.

通第二極少不飮證. 醉亂不定故遮極少如

中	欄

性不便飮少亦醉. 經遮不飮意在於玆. 非

言性罪經遮不飮. 如有性便多亦不醉.

爲病飮少理亦應通又一切聖至量無

定故者. 通第三經生不犯證. 以諸聖者具

□羞故. 又復自恐失正念故. 故諸聖者皆

不飮酒. 少亦不飮. 以如毒藥量無定故.

非爲性罪聖人不飮. 故婆沙一百二十三

云. 有餘師說聖者經生必不飮酒. 雖□3咳

位養母以指强□口中. 不自在故而無有

失. □有識別設遇强緣爲護身命亦終

不飮. 故遮罪中獨立酒戒又經說是至

皆是性罪4者. 通第四是身惡行證. 契經說

飮酒是身惡行者. 酒是一切放逸惡行. 依處

故. 因飮酒故起身惡行. 故說飮酒是身惡

行. 非由性罪名身惡行. 由是獨立飮酒

放逸處名. 餘殺生等四不立放逸處名皆是

性罪故. 故正理三十八云. 或飮諸酒由放

逸處故名惡行. 非由性罪故此獨立放逸

處名. 非殺生等是性罪故又解經據唯染

心名爲身惡行. 飮酒容無染. 明知非惡行

然說數習至轉5增盛故者. 上來通持律

者四證. 今又通墮惡趣妨. 故正理三十八

云. 有作是說以契經說數習能令墮惡趣

故. 如殺生等. 故飮諸酒是性罪攝故今通

云經說數習墮惡趣者. 顯數飮酒能令身

中諸不善法相續轉故墮諸惡趣. 又能引發

惡趣業故墮諸惡趣. 或能令彼已起惡趣

業轉增盛. 墮諸惡趣因酒起業感諸惡趣.

理實飮酒非招惡趣. 又正理云. 亦見有說

下	欄

斷生草等令墮惡趣故. 此無能證飮諸

酒是性罪攝. 廣如彼說如契經說至依

何義說者. 因解飮酒釋酒異名. 合飮不合

飮經說□羅等依何義說. 依經起問又

解引經證酒是放逸處能造衆惡. 因此起

問□食成酒至所依處故者. 答□食

成酒. 卽米麥等. 名爲□羅□餘物等

所成. 卽6根莖等. 名迷麗7耶酒. 卽前二酒

或時8未熟. 或熟已壞不能令醉. 此非所

遮. 不名末陀. 若令醉時名末陀酒. 簡無用

位重立末陀應有難言此中但應9說末

陀酒. 何謂別說□羅迷麗耶酒. 爲通此難

故作是言. 然以檳□及稗子等. 雖亦能令

少時微醉而不放逸. 由許食故. 不成犯

戒. 爲簡彼故. 次說□羅迷麗耶酒. 極令醉

故又法蘊足論第一云言諸酒者. 謂□羅

酒. 迷麗耶酒. 及末陀酒. 言□羅酒謂米麥

等如法蒸煮. 和麴10[&FFFF]#汁. 投諸藥物. □釀

具成. 酒色香味. 飮已□醉名□羅酒. 迷

麗耶者謂諸根莖葉花果汁. 不和麴*[&FFFF]#.

□釀具成. 酒色香味. 飮已□醉名迷麗耶酒.

言末陀者謂菴桃酒. 或卽□羅迷麗耶酒飮

已令醉總名末陀. 正理三十八釋諸酒名.

非無少異. 大同法蘊. 飮此諸酒雖是遮

罪. 而令放逸廣造衆惡. 世尊爲令殷重遮

斷飮諸酒. 故說此酒是放逸處. 諸不善業名

爲放逸. 酒是放逸所依處故名放逸處

俱舍論記卷第十四

經數: 一八二一

經名: 俱舍論記卷第十五

頁數: 二二○

上	欄

1俱舍論記2卷第3十五

4沙門釋5光述

分別業品第四之6三

此別解脫至亦餘二不者. 此下大文第五得

三律儀別. 就中一明得處7同異. 二明有

情支因. 三明得惡處中此下明得處同

異. 問此三律儀從彼處得一. 亦得餘二

不不爾者. 答云何者. 徵頌曰

至得靜慮無漏者. 答. 上兩句明別解脫. 下

兩句明定道論曰至後起而得者. 釋

從一切得欲別解脫. 此從一切發惡根本.

加行後起處得. 謂受善戒離惡根本加行

後起故. 於發惡處還發得善戒從二

得者至性罪遮罪者. 釋從二得. 謂從二類

得. 一從情非情類處得. 二從發性罪遮

罪類處得又解言二類者. 有兩種二類.

一8有情類. 二非情類. 一性罪類. 二遮罪類

又解言二類者. 一有情類能發性罪遮罪.

二非情類能發性罪遮罪今受善戒能

離性罪及與遮罪故. 從二類發性罪遮罪

處還發得善戒. 故正理三十九云. 於情性

罪謂殺等業. 遮謂女人同室宿等. 非情性罪

謂盜外財. 遮謂9掘地斷生草等從現

得者至有情處故者. 釋從現得此別解脫.

於三世中謂從現世蘊處界發得. 非從

去來. 所以者何. 由此律儀於現有情轉. 及

於現有情所依止處轉於現有情轉者. 謂

中	欄

從有情邊發戒. 如邪欲等從守護有情得

罪. 若離邪欲等從守護有情發戒隨其所

應於現有情所依止處轉者. 有情所依處.

謂內身. 有情所10依止處. 謂外器於現有

情所依處者. 於現有情內所依身發得此

戒. 如行殺等從所依處得罪. 若離殺等

從所依處發戒. 隨其所應於現有情所

止處者. 於現有情外所止器發得此戒. 如

*掘地等從所止處得罪. 若不*掘地等從

所止處發戒隨其所應去來非是有情.

亦非是有情所依止處. 故不能發別解脫

戒. 故正理云. 有情處者. 謂諸有情及諸有情

所依止處. 現蘊處界. 內者卽是有情所依.

外者名爲有情所止. 非過未故問若從

現在有情處得如盜現11在□堵波物. 婆沙

一百一十三評家云. 如是說者於佛處得

准彼正義於過去佛邊結罪. 如何乃言於

現有情處得解云評家理應望現守護者

邊結罪. 而言於佛結彼罪者. 以施佛故

顯物重故推在如來又解評家意說罪福

二門非皆齊等. 若論發戒12現有情處得. 若

論結罪無妨亦有於過去佛處得若

得靜慮至肉從遮罪者. 釋從根本得. 若得

定道戒應知但從發根本業道處得. 尙

不從彼發加行後起處得13道定戒. 肉從

發遮罪處得此律儀. 此卽擧重肉輕也

又解別14解律儀敎暇遮罪故. 從遮罪處發

得遮戒. 定道律儀無敎暇遮罪故無別遮

戒. 由無別遮戒不從遮罪處發問別解

下	欄

脫律儀何故亦從加行後起處得非定道律

儀解云別解律儀敎暇加行後起罪故.

從加行後起處發. 定道律儀無敎暇故. 所

以不於加行後起處得又解散位律儀

於散位中加行根本後起三位. 皆容得有

別解律儀現行. 如受大戒加行等中有勤

策戒等故. 得戒15時通於三種起惡處得. 定

位律儀於定位中唯在根本起. 卽根本故

不在加行後起位中. 於定前後無此戒

故. 故得戒時唯於一種起惡處得. 故正理

云. 若得靜慮無漏律儀應知但從根本業

道. 以定中唯有根本業道故. 非從前後

近分而得. 以在定位唯有根本在不定位

中無此律儀故又解散位律儀於散位中.

有加行根本後起故. 得戒時通於三種起

惡處得. 定位律儀於定位中. 無有加行

後起. 起卽根本故. 得戒時唯於一種起惡處

得又解散戒定戒俱對除惡. 惡與散戒

同欲界故. 以相去近故. 難防護故. 故得散

戒. 通於三種起惡處得. 惡與定戒不同界

故. 相去遠故. 易防護故. 故得定戒. 唯於一

種起惡處得從□時者至蘊處界得者.

釋從□時得. 謂從三世蘊處界得故. 名從

□時得問何故別解唯於現得. 定道二戒

通過未解云別解律儀依敎受得. 敎意唯

防現在故唯現在發. 定道二戒不依敎受.

隨心而生故通三世發又解隨心轉戒其

力是强. 通防三世故於三世蘊處界得. 別

解不爾故唯於現得又解此戒俱心皆成